**Մահվաշ**  (պարսկերեն՝ مهوش), ծնյալ **Մասումե Ազիզի Բորուջերդի** (պարսկերեն՝معصومه عزيزى بروجردى),1921, Բորուջերդ, Իրան - հունվարի 15, 1961(1961-01-15), Թեհրան, Իրան), 20-րդ դարի իրանցի երգչուհի, պարուհի, դերասանուհի։ Աղքատ ընտանիքի զավակ լինելով՝ 1950-ական թվականներին հասել է ժողովրդական լայն ճանաչման, համբավվել որպես ժողովրդի սիրելի երգիչ ու դերասան։

Կենսագրություն
--------------

Մահվաշը ծնվել է Իրանի Բորուջերդ ավանում, չքավոր ընտանիքում։ Պարմանուհի է եղել, երբ նրանց ընտանիքը տեղափոխվել է Թեհրան։ Մայրը երիտասարդ հասակում մահացել է, և, ինչպես գրում են որոշ հեղինակներ, աղջիկն ստիպված է եղել մարմնավաճառությամբ զբաղվել Թեհրանի Շահր-է-Նով շրջանի հասարակաց տներում, հետո սկսել է ելույթներ ունենալ կաբարեներում, ռեստորաններում, սրճարաններում, աշխատավոր մարդկանց համակրանքին ու աջակցությանն է արժանացել։ Նրա կենսագրության այս շրջանի մասին տեղեկություններն անորոշ են, հստակ չէ, թե ինչ կատարումներով է հանդես եկել և որտեղ։ Առավել տարածված է այն տեսակետը, որ համարձակ երգեր է կատարել, ընդ որում՝ նաև ռադիոյով ու կինոնկարներում, երգել է հասարակ մարդկանց հոգսերի ու ցավերի, դժվարությունների ու դժբախտությունների մասին, որոնք իրեն էլ էին քաջ ծանոթ։ Եվ հաճախ է պատահել, երբ արտիստուհու կատարումների ժամանակ հանդիսականները ձայնակցել են նրան, ոգևորել։

Մահվաշի շիրիմը
1957 թվականին Մահվաշը լույս է ընծայել, իր խոսքերով ասած՝ ինքնակենսագրական մի գիրք, որ վերնագրել է «*Սեռական կատարումների գաղտնիքներ*» (Persian*: Raz-e Kamyabi-ye Jensi*); Դա ավելին է, քան սեքսի ձեռնարկ, պարունակում է նաև հեղինակի՝ լողազգեստով նկարներ և պատահական չէ, որ լայնորեն տարածվել է երկրով մեկ, չնայած 1960 թվականի հունիսին Մահվաշը հալածանքների է ենթարկվել այդ գրքի պատճառով։

1961 թվականին արտիստուհին ավտովթարի զոհ է դարձել; Նրա հուղարկավորությանը, որ ամենաբազմամարդն է եղել այն ժամանակներում, հազարավոր իրանցիներ են մասնակցել։ Ու թեև կրոնավոր ղեկավարությունն սկզբնապես դեմ է եղել մուսուլմանների գերեզմանոցում նրան թաղելուն (հայտարարում էին, որ նա «անմաքուր», «անողջամիտ» է եղել), բայց հուղարկավորների բազմությունը տեսնելով՝ ստիպված է եղել նահանջել ու զիջել։
Մահվուշը թաղվել է Թեհրանի Իբն Բաբավեյ գերեզմանատանը։

Ֆիլմագրություն
--------------

### Դերերի կատարում

* 1956, *Արևը շողում է*, ռեժիսոր՝ Սարդար Սաքեր
* 1956, Լեյլա և Մեջնուն (պարսկերեն՝ Leyli va Majnun), ռեժիսոր՝ Ալի-Մոհամադ Նուրբախշ
* 1959, *Սպահանի դուստրը*
* 1959, *Երեք եղբայրների համար՝ երկու հարսնացու* (պարսկերեն՝ Do arus baraye se baradar), ռեժիսոր՝ Ռզա Աբդի
* 1961, *Որն է տարբերությունը* (պարսկերեն՝ Ki Be Kiyeh), with director Reza Karimi

### Երգերի կատարում

* 1962, *Կորած ծաղիկը*, (Մահվաշն այդտեղ նաև պարեր է կատարում), ռեժիսոր՝ Աբաս Շաբավիզ

Ծանոթագրություններ
------------------

1. 1 2  Matthee, Rudolph (Rudi); Baron, Beth (2000). «Iran and Beyond: Essays in Middle Eastern History in Honor of Nikki R. Keddie». "Voices Unveiled: Women Singers in Modern Iran," Chehabi, Houchang E. Costa Mesa, Calif.: Mazda Publishing. ISBN 1-56859-099-7. Վերցված է 2014 թ․ հոկտեմբերի 17-ին. `{{cite journal}}`: Cite journal requires `|journal=` (օգնություն)
2. 1 2  «Big Girl, Iran's Mahvash». *Six Pillars*. 2013 թ․ ապրիլի 24. Վերցված է 2014 թ․ հոկտեմբերի 17-ին.
3. 1 2  Breyley, GJ; Fatemi, Sasan (2015). *Iranian Music and Popular Entertainment: From Motrebi to Losanjelesi and Beyond*. Routledge. ISBN 1317336798.
4. 1 2 3 4 5 6  Naficy, Hamid (Sep 16, 2011). *A Social History of Iranian Cinema, Volume 2: The Industrializing Years, 1941–1978*. United States: Duke University Press. ISBN 0822347741.
5. 1 2 3 4  «Mahvash». *Soureh Cinema*. SourehCinema.com. 2013. Վերցված է 2014 թ․ հոկտեմբերի 17-ին.

Արտաքին հղումներ
----------------

* Video of Mahvash dancing (film name unknown)
* Video featuring Mahvash, Afat and Vigen performing

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մահվաշ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Movie Database · Find A Grave |

 |